དཔལ་རྡོ་རྗེ་འཇིགས་བྱེད་ཀྱི་འཁྲིད་བརྒྱུད་གསོལ་འདེབས་དང་བཅས་བཞུགས་སོ།།

༄༅༅།།ན་མོ་གུ་རུ་མ་ནྟུ་གྷོ་ཥཱ་ཡ།རྒྱལ་ཀུན་གསང་གསུམ་ཡེ་ཤེས་སྒྱུ་འཕྲུལ་གར།།གཏུམ་དྲག་རྔམས་པའི་ཁྲོ་བོའི་སྐུར་བཞེངས་ནས།།ཕྱི་ནང་གསང་བའི་གཤིན་རྗེ་མཐར་
བསྐྲད་པའི།།འཇིགས་མཛད་རྡོ་རྗེའི་ཞབས་ལ་གསོལ་བ་འདེབས།།སྒྲིབ་མེད་ལྷན་སྐྱེས་བདེ་བ་ཆེན་པོའི་དབྱིངས།།དཔའ་བོའི་བརྟན་པ་འཕྲོག་པའི་མཛེས་སྲུག་ཅན།།དུས་གསུམ་རྒྱལ་བའི་ཡུམ་གྱུར་
མཁའ་འགྲོ་མར།།གསོལ་བ་འདེབས་སོ་བདག་རྒྱུད་བྱིན་གྱིས་རློབས།།གྲུབ་པ་མཆོག་བརྙེས་ལཱ་ལི་ཏ་པ་དང་།།གསང་བའི་མཛོད་འཛིན་དོན་ཡོད་རྡོ་རྗེའི་ཞབས།།མཁྱེན་རབ་ཐོགས་མེད་ཡེ་ཤེས་སྦས་པ་ལ།།
གསོལ་བ་འདེབས་སོ་བདག་རྒྱུད་བྱིན་གྱིས་རློབས།།གནས་ལྔ་མཁྱེན་པ་པདྨ་བཛྲ་དང་།།རྫུ་འཕྲུལ་མཆོག་མངའ་དཱི་བཾ་ཀཱ་རའི་མཚན།།གྲུབ་མཆོག་བརྙེས་པ་རཱ་ལོ་རྡོ་རྗེ་གྲགས།།གསོལ་བ་འདེབས་སོ་།
བདག་རྒྱུད་བྱིན་གྱིས་རློབས།།མང་ཐོས་མཁྱེན་པའི་རྒྱན་མངའ་ཆོས་རབ་དང་།།གདམས་པའི་བཀའ་བབས་ཡེ་ཤེས་སེང་གེའི་ཞབས།།སྒྲུབ་པ་མཐར་ཕྱིན་རྭ་ཆེན་འབུམ་སེང་ལ།།གསོལ་བ་འདེབས་སོ།
བདག་རྒྱུད་བྱིན་གྱིས་རློབས།།རྫུ་འཕྲུལ་སྟོབས་ལྡན་རྗེ་བཙུན་རྒ་ལོའི་དཔལ།།ཡི་དམ་མངོན་གཟིགས་ཤེས་རབ་སེང་གེ་དང་།།སྙིང་རྗེའི་གཏེར་གྱུར་ཡེ་ཤེས་སྦས་པ་ལ།།གསོལ་བ་འདེབས་སོ་བདག

༄རྒྱུད་བྱིན་གྱིས་རློབས།།བརྩོན་པའི་མཆོག་བརྙེས་དོན་གྲུབ་རིན་ཆེན་དང་།།འཇམ་དཔལ་དབྱངས་དངོས་རྗེ་བཙུན་ཙོང་ཁ་པ།།ལུང་རིགས་སྨྲ་བ་དགེ་ལེགས་དཔལ་བཟང་
།གསོལ་བ་འདེབས་སོ་བདག་རྒྱུད་བྱིན་གྱིས་རློབས།།སྙིང་སྟོབས་རྨད་བྱུང་ཤེས་རབ་སེང་གེའི་ཞབས།།མཁས་གྲུབ་ཆེན་པོ་སྦྱིན་པ་དཔལ་བ་དང་།།རྣམ་དཔྱོད་ཕུལ་བྱུང་ཤེས་རབ་བཟང་པོ་ལ།།གསོལ་བ་
འདེབས་སོ་བདག་རྒྱུད་བྱིན་གྱིས་རློབས།།བསྟན་པའི་མངའ་བདག་ཆོས་སྐྱོང་རྒྱ་མཚོ་དང་།།རྡོ་རྗེ་འཆང་དངོས་ནམ་མཁའ་གྲགས་པའི་ཞབས།།སྨྲ་བའི་ཉི་མ་བཀྲ་ཤིས་འཕགས་པ་ལ།།གསོལ་བ་འདེབས་སོ།།
བདག་རྒྱུད་བྱིན་གྱིས་རློབས།།ལེགས་བཤད་ཟླ་བྲལ་བདེ་ལེགས་ཉི་མ་དང་།།སྨྲ་བའི་དབང་ཕྱུག་ནམ་མཁའ་རྒྱལ་མཚན་དཔལ།།འཁོ་ན་སྟོན་ཆེན་པོ་དཔལ་འབྱོར་ལྷུན་གྲུབ་ལ།།གསོལ་བ་འདེབས་སོ་བདག
རྒྱུད་ད་བྱིན་གྱིས་རློབས།།ཕྱག་ན་པདྨོ་བློ་བཟང་རྒྱ་མཚོའི་སྡེ།།རྒྱལ་བ་ཀུན་དངོས་འཇམ་དབྱིངས་གྲགས་པ་དང་།།བྱིན་རླབས་གཏེར་ཆེན་དངོས་གྲུབ་རྒྱ་མཚོ་ལ།།གསོལ་བ་འདེབས་སོ་བདག་རྒྱུད་བྱིན་གྱིས་
རློབས།།ཡང་ན།ཕྱག་ན་པདྨོ་བློ་བཟང་རྒྱ་མཚོའི་སྡེ།།ལུང་རྟོགས་མངའ་བདག་ངག་དབང་དཔལ་བཟང་པོ།།མཁྱེན་བརྩེའི་བདག་ཉིད་དཔལ་འབྱོར་རྒྱལ་མཚན་ལ།།གསོལ་བ་འདེབས་སོ་བདག་རྒྱུད་བྱིན་གྱིས་

རློབས།།ཞེས་པ་གང་རིགས་བྱེད།༈ལྲྀད་བརྒྱད་དཎྜམན་པོ་ཆེ་ལན་གོང་དང་རྦ།མཁས་གྲུབ་ཆེན་པོ་ཤེས་རབ་སེང་གེའི་ཞབས།།འདུལ་འཛིན་ཆེན་པོ་དཔལ་ལྡན་བཟང་པོ་དང་།།འཇམ་དཔལ་དབྱངས་དངོས་དགེ་འདུན་འཕེལ་བའི་ཞབས།།གསོལ་བ་འདེབས་སོ་བདག
རྒྱུད་བྱིན་གྱིས་རློབས།།རྒྱལ་བའི་གདུང་འཚོ་བརྒྱུད་ཆེན་བཀྲ་ཤིས་འཕགས།།བསྟན་པའི་མངའ་བདག་བསམ་འགྲུབ་རྒྱ་མཚོའི་དཔལ།།བྱིན་རླབས་བཀའ་བབས་བརྩོན་འགྲུས་འཕགས་པ་ལ།།གསོལ་བ་འདེབས་སོ་བདག་རྒྱུད་བྱིན་གྱིས་རློབས།།མཁས་པའི་
མཆོག་གྱུར་རྡོ་རྗེ་བཟང་པོ་དང་།།མདོ་སྔགས་བསྟན་འཛིན་སངས་རྒྱས་རྒྱ་མཚོའི་མཚན།།སྙན་བརྒྱུད་གདམས་པའི་མཛོད་འཛིན་དཀོན་མཆོག་བཟང་།།གསོལ་བ་འདེབས་སོ་བདག་རྒྱུད་བྱིན་གྱིས་རློབས།།སྙིགས་དུས་མགོན་གཅིག་དཀོན་མཆོག།
ཡ་འཕེལ་དང་།།འགྲོ་ལ་ལམ་བཟང་མཚོན་པའི་མིག་གཅིག་པུ།།རྩ་བའི་བླ་མ་དངོས་གྲུབ་རྒྱ་མཚོ་ལ།།གསོལ་བ་འདེབས་སོ་བདག་རྒྱུད་བྱིན་གྱིས་རློབས།སྔོན་བསགས་བསོད་ནམས་ལེགས་བྱས་ཀྱིས་དྲངས་པའི།།དལ་འབྱོར་རྟེན་ཐོབ་དམ་པའི་
མགོན་གྱིས་བཟུང་།།དམ་ཆོས་འཛིན་པའི་སྨོན་ལམ་སྟོབས་རྒྱས་པའི།།བཤེས་གཉེན་མཁས་གྲུབ་དབང་པོར་གསོལ་བ་འདེབས།།བྱིན་བརླབས་གཏེར་གྱུར་དངོས་གྲུབ་བླ་མ་དང་།།དངོས་གྲུབ་ཀུན་འབྱུང་ཡི་དམ་སྣ་ཚོགས་སོགས།།བསྒྱུ་མེད་
སྐྱབབས་ཀྱི་དམ་པ་ཁྱེན་རྣམས་ལ།།སྒོ་གསུམ་དང་བའི་ཡིད་ཀྱིས་ཕྱག་འཚལ་ལོ།།དངོས་བཤམས་ཡིད་ཀྱིས་སྤྲུལ་པ་ལས་བྱུདྡྷ་བཱའི།།ཕྱི་ནང་གསང་བའི་མཆོད་ཚོགས་མཐའ་ཡས་པ།།སྐྱབས་མཆོག་ཞིང་གཱི་དམ་པ་ཁྱོད་རྣམས་ལ།།ཞེན་མེད་མ་
ཆགས་དད་པས་འབུལ་བར་བགྱི།།ཐོག་མེད་དུས་ནས་དུག་གསུམ་དྲག་པོ་ཡིས།།བཅས་དང་རང་བཞིན་ཁ་ན་མོ་ཐོ་བའི།།མི་དགེའི་ལས་རྣམས་འགྱོད་པ་དྲག་པོ་ཡིས།།ཐུགས་རྗེ་ཆེ་ལྡན་རྣམས་ཀྱི་སྤྱན་སྔར་བཤགས།།རྒྱལ་དང་རྒྱལ་སྲས་འཕགས

དེའི་ཚོགས་རྣམས་ཀྱི།།རླབས་ཆེན་མཛད་པ་ཇི་སྙེད་བགྱིས་པ་དང་།།རང་གཞན་རྣམ་དཀར་ཕྱུང་པོའི་ཚོགས་རྣམས་ལ།།བསམ་པ་ཟག་པས་རྗེས་སུ་ཡི་རང་ངོ་།།རྨད་བྱུང་ཞིང་གི་དམ་པ་ཁྱེད་རྣམས་ཀྱིས།
མིགས་མེད་ཐེགས་རྗེ་ཆེན་པོས་ལེགས་བསྐྱོད་ནས།།ཕྱོགས་མེད་གདུལ་བྱ་ཇི་སྙེད་མཆིས་པ་ལ།།ཟབ་དང་རྒྱ་ཆེའི་ཆོས་འཁོར་བསྐོར་བར་བསྐུལ།།རྟག་འཛིན་ཅན་གྱི་བགྲོ་རྣམས་སྒྲོལ་བའི་སླད།།མྱ་ངན་འདའ་སྟོན་གང་བཞེད་དེ་དག་ལ།།ཞིང
ལ་མཉམ་པས་བསྐལ་པའི་བར་དུ་ནི།།མྱ་ངན་མི་འདྲའ་བཞུགས་པར་གསོལ་བ་འདེབས།།འདིས་མཚོན་རྣམ་དཀར་ཕུང་པོ་ཅི་ཡོད་པ།།སྐྱེ་དགུའི་འཕྲུལ་ཡུན་ཕན་བདེ་འབྱུང་བའི་གཞི།།རྒྱལ་བསྟན་སྤྱི་དང་ཀུན་མཁྱེན་ཙོང་ཁེ་བའི།།
སྒྱོགས་བསྟན་པ་རྒྱས་པའི་རྒྱ་རྩ་བསྔོ།།ཞེས་པ་འདི་ནི་རིགས་ནུས་ཕུན་སུམ་ཚོགས་པ།བཀའ་བློན་ཞབས་བྱུང་ཚེ་རིང་དབང་རྒྱལ་གྱིས་བསྐུལ་མ་གནང་བའི་གསུང་ནན་ལ་བརྟེན།ཆོས་སྨྲ་བའི་བཙུན་པ་དོན་ཡོད་མཁས་གྲུབ་ཀྱིས་དབེན་གནས
གུར་སྨོན་རི་ཁྲོད་དུ་སྦྱར་བའོ།།།དར་རྒྱས་འཕེལ།།